A4-0162/98

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο περί της κοινοτικής στρατηγικής για την καταπολέμηση της όξινης βροχής [COM(97)0088 - C4-0436/97]

Το Ευρωπαϊκό Κοινοβούλιο,

- έχοντας υπόψη το άρθρο 130 Ρ της Συνθήκης ΕΚ,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο περί της κοινοτικής στρατηγικής για την καταπολέμηση της όξινης βροχής (COM(97)0088 - C4-0436/97),

- έχοντας υπόψη τα συμπεράσματα του Συμβουλίου σχετικά με την ανακοίνωση περί της κοινοτικής στρατηγικής για την καταπολέμηση της όξινης βροχής (σημείο 7 της ημερήσιας διάταξης της συνεδρίασης 2062 του Συμβουλίου στις 16 Δεκεμβρίου 1997),

- έχοντας υπόψη την πρόταση της Επιτροπής για οδηγία του Συμβουλίου σχετικά με τη μείωση της περιεκτικότητας ορισμένων υγρών καυσίμων σε θείο και για την τροποποίηση της οδηγίας 93/12/ΕΟΚ (COM(97)0088 - C4-0283/97),

- έχοντας υπόψη την οδηγία 88/609/ΕΟΚ σχετικά με τις εκπομπές από μεγάλες εγκαταστάσεις καύσης,

- έχοντας υπόψη τη γνωμοδότηση της Οικονομικής και Κοινωνικής Επιτροπής σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο περί της κοινοτικής στρατηγικής για την καταπολέμηση της όξινης βροχής (CES 979/97),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Έρευνας, Τεχνολογικής Ανάπτυξης και Ενέργειας (A4-0162/98),

Α. εκφράζοντας την επιδοκιμασία του για τη στρατηγική της Επιτροπής με στόχο την καταπολέμηση της οξίνισης, η οποία εκπονήθηκε επί τη βάσει του μακροπρόθεσμου στόχου για τη μη υπέρβαση των κρίσιμων φορτίων όξινης βροχής σε καμία περιοχή της ΕΕ, όπως ορίζεται στο πέμπτο περιβαλλοντικό πρόγραμμα δράσης,

Β. λαμβάνοντας υπόψη ότι η Επιτροπή καθόρισε ως ενδιάμεσο στόχο την μείωση κατά 50% έως το έτος 2010 της συνολικής επιφάνειας των περιοχών όπου σημειώνεται υπέρβαση των κρισίμων ορίων επιβάρυνσης των οικοσυστημάτων,

Γ. λαμβάνοντας υπόψη το γεγονός ότι τα κρίσιμα φορτία όξινης βροχής ξεπεράσθηκαν ως προς το έτος αναφοράς 1990 και απειλούν εκτάσεις που αντιστοιχούν στο 24% των οικοσυστημάτων της Κοινότητας,

Δ. λαμβάνοντας υπόψη ότι η Επιτροπή επέλεξε να βασίσει τη στρατηγική της στο μοντέλο της ολοκληρωμένης αξιολόγησης το οποίο χρησιμοποιήθηκε κατά το παρελθόν για τη στήριξη της Σύμβασης σχετικά με τη Μακράς Ακτίνας Διασυνοριακή Ατμοσφαιρική Ρύπανση,

Ε. λαμβάνοντας υπόψη ότι τα στοιχεία που χρησιμοποιήθηκαν ως βάση για τους υπολογισμούς σύμφωνα με το πρότυπο της στρατηγικής δεν είναι πλήρη σε όλα τα σημεία και δεν λαμβάνουν υπόψη την πρόσφατη εξέλιξη σε ό,τι αφορά τους στόχους για τον περιορισμό του διοξειδίου του άνθρακα (CO2 )στην Κοινότητα, και για το λόγο αυτό τα σημερινά αποτελέσματα θα πρέπει να θεωρηθούν απλώς ως προσωρινή εκτίμηση,

ΣΤ. λαμβάνοντας υπόψη ότι η Επιτροπή προτείνει εθνικά ανώτατα όρια εκπομπών ως μέσο στήριξης για την επίτευξη του ενδιάμεσου στόχου που ορίζεται στη στρατηγική,

Ζ. λαμβάνοντας υπόψη το γεγονός ότι η στρατηγική, σε συνέχεια της εντολής του Συμβουλίου, επικεντρώνεται συγκεκριμένα στην οξίνιση και συνεπώς δεν λαμβάνει υπόψη όλες τις αρνητικές συνέπειες που μπορούν να οδηγήσουν στις εκπομπές οξίνων ρύπων,

Η. λαμβάνοντας υπόψη ότι, όσον αφορά τη λήψη μέτρων, η στρατηγική βασίζεται στις ρυθμίσεις της ισχύουσας νομοθεσίας αλλά και σε πρωτοβουλίες που έχουν ήδη αποφασισθεί, δηλαδή στο επονομαζόμενο σενάριο αναφοράς,

Θ. λαμβάνοντας υπόψη ότι η ανάλυση ενδεχόμενων συμπληρωματικών μέτρων περιορίζεται απλώς στη λήψη τεχνικών μέτρων, γεγονός που σημαίνει ότι δεν γίνεται πλήρης εκμετάλλευση όλων των δυνατοτήτων και ότι συνεπώς αυξάνονται οι υπολογισμένες δαπάνες για τη λήψη άλλων συμπληρωματικών μέτρων,

1. υποστηρίζει την πρόταση της Επιτροπής με την οποία καθορίζεται στόχος για την μείωση των κρισίμων φορτίων και επιδοκιμάζει την υλοποίηση του ενδιάμεσου στόχου της στρατηγικής για το έτος 2010, και καλεί ταυτόχρονα την Επιτροπή να καθορίσει νέο φιλόδοξο στόχο για το 2015, έτος κατά το οποίο θα πρέπει κατ' αρχήν όλες οι περιοχές να βρίσκονται κάτω από τα κρίσιμα όρια επιβάρυνσης[semigr ] ο στόχος αυτός πρέπει να καθοριστεί σε συνάρτηση με την αναθεώρηση του προγράμματος το 2004[semigr ]

2. θεωρεί ότι η μέθοδος του καθορισμού εθνικών ανωτάτων ορίων εκπομπών παραχωρεί στα κράτη μέλη την επιθυμητή ελαστικότητα για τη λήψη των πλέον κατάλληλων μέτρων σε ό,τι αφορά την επίτευξη του προκαθορισμένου ενδιάμεσου στόχου[semigr ]

3. καλεί την Επιτροπή να ενθαρρύνει τα κράτη μέλη να χρησιμοποιήσουν σε μεγαλύτερο βαθμό οικονομικά κατευθυντήρια μέσα για τη μείωση των εκπομπών θείου και αζώτου, όπως π.χ. το εμπόριο των αδειών εκπομπής ρύπων[semigr ]

4. υποστηρίζει την Επιτροπή στην επιλογή της να βασίσει τη στρατηγική για την καταπολέμηση της όξινης βροχής στο μοντέλο της ολοκληρωμένης αξιολόγησης που χρησιμοποιήθηκε επιτυχώς κατά το παρελθόν στο πλαίσιο της Σύμβασης για τη Μακράς Ακτίνας Διασυνοριακή Ατμοσφαιρική Ρύπανση[semigr ]

5. καλεί, παρόλα αυτά, την Επιτροπή να ανανεώσει τα δεδομένα που συλλέγονται για το μοντέλο της ολοκληρωμένης αξιολόγησης, έτσι ώστε να ληφθούν πλήρως υπόψη τα στοιχεία που παρέχουν τα κράτη μέλη, η προγραμματιζόμενη νομοθεσία, οι διεθνείς συμφωνίες όπως το πακέτο Auto-Oil καθώς και τα αποτελέσματα της Διάσκεψης του Κιότο, πριν ολοκληρωθεί η πρόταση οδηγίας για τον καθορισμό εθνικών ανωτάτων ορίων εκπομπών[semigr ]

6. πιστεύει ότι η στρατηγική της ΕΕ για την αντιμετώπιση του προβλήματος της όξινης βροχής πρέπει, οπωσδήποτε, να είναι συνδυάσιμη με το πρωτόκολλο της Οικονομικής Επιτροπής για την Ευρώπη των Η.Ε. το οποίο εξετάζει συγχρόνως το φαινόμενο της οξίνισης, την δημιουργία όζοντος και τον ευτροφισμό από μία πανευρωπαϊκή οπτική γωνία[semigr ] πιστεύει ότι η αποτελεσματικότητα της στρατηγικής για την αντιμετώπιση του προβλήματος της οξίνισης δύναται να βελτιωθεί σε μεγάλο βαθμό εάν ελαμβάνοντο υπόψη, πλην των κρατών μελών της ΕΕ, και τα υπόλοιπα κράτη της Ευρώπης[semigr ]

7. καλεί την Επιτροπή να υποστηρίξει τη θέση του Κοινοβουλίου ως προς την πρόταση που αφορά το πακέτο Auto-oil, επιβάλλοντας χαμηλότερες εφικτές τιμές για το θείο στα καύσιμα των οχημάτων από το έτος 2005[semigr ]

8. πιστεύει ότι μια τέτοια ανανέωση των δεδομένων που συλλέγονται για την προαναφερθείσα στην παράγραφο 5 ανάλυση, από κοινού με τα ενδεχόμενα συμπληρωματικά διαρθρωτικά μέτρα μη τεχνικής φύσης για τη μείωση των εκπομπών, θα συμβάλλει σημαντικά στον περιορισμό των δαπανών που έχουν υπολογισθεί για την επίτευξη του ενδιάμεσου στόχου της στρατηγικής[semigr ]

9. υπογραμμίζει ότι τα οφέλη από τον περιορισμό του φαινομένου της οξίνισης είναι ιδιαίτερα σημαντικά, δεδομένου ότι μέσω αυτής, εξασφαλίζεται η διατήρηση της βιοποικιλότητας, επιβραδύνεται η υποβάθμιση του εδάφους, βελτιώνεται η υγεία των ανθρώπων, αυξάνεται η ανθεκτικότητα των κτιρίων και των οικοδομικών υλικών στο χρόνο και εξασφαλίζεται η διατήρηση της πολιτιστικής κληρονομιάς[semigr ]

10. θεωρεί ότι η Επιτροπή θα πρέπει να λάβει υπόψη τις λοιπές δαπάνες και τις απώλειες μη οικονομικής φύσης που προκύπτουν από τους όξινους ατμοσφαιρικούς ρύπους[semigr ] ως σημαντικότερες αναφέρονται οι βλάβες στην υγεία, ο ευτροφισμός, οι ζημιές που προκαλούνται από την τροποσφαιρική δημιουργία όζοντος καθώς και η διάβρωση κτιρίων και υλικών, συμπεριλαμβανομένων των ανεκτίμητης αξίας πολιτιστικών μνημείων[semigr ]

11. καλεί όλα τα κράτη μέλη και την ΕΕ να υπογράψουν και να επικυρώσουν το Πρωτόκολλο για το θείο του 1994[semigr ]

12. θεωρεί ότι η αρχή «ο ρυπαίνων πληρώνει» θα πρέπει να εφαρμόζεται πλήρως από όλα τα κράτη μέλη σε όλους τους τομείς της βιομηχανίας και σε όλους τους τομείς των μεταφορών[semigr ]

13. καλεί την Επιτροπή να προτείνει, επί τη βάσει των υπολογισμών για την αποτελεσματικότητα των δαπανών, συγκεκριμένα μέτρα για τον περιορισμό των οξίνων ατμοσφαιρικών ρύπων που προκαλούνται από τις θαλάσσιες μεταφορές και να ενισχύσει τις προσπάθειες για τη μείωση των εκπομπών στα κράτη που έχουν υποβάλει αίτηση προσχώρησης[semigr ]

14. καλεί την Επιτροπή να προτείνει ανώτατο όριο για την περιεκτικότητα των υγρών καυσίμων σε θείο[semigr ]

15. καλεί την Επιτροπή, με στόχο τη μείωση των εκπομπών οξειδίων του αζώτου (NOx)και διοξειδίου του θείου (SO2) από τις θαλάσσιες μεταφορές, να προτείνει και να προωθήσει μέτρα όπως:

- καθιέρωση διαφοροποιημένων τελών ελλιμενισμού και πλοήγησης με στόχο την προώθηση σκαφών που χρησιμοποιούν καύσιμα θαλάσσης με χαμηλή περιεκτικότητα σε θείο ή/και καταλύτη[semigr ]

- καθιέρωση κανόνων για τις εκπομπές από τα πλοία που χρησιμοποιούν τους λιμένες της Ένωσης[semigr ]

- εθελοντικές συμφωνίες για τον περιορισμό των εκπομπών, για παράδειγμα στις μεταφορές πορθμείου[semigr ]

- υποβολή αίτησης προς τη Σύμβαση MARPOL για την καταχώρηση της Βόρειας Θάλασσας, της Θάλασσας της Ιρλανδίας και της Μάγχης ως ιδιαίτερα ευαίσθητων περιοχών σε ό,τι αφορά τις εκπομπές θείου, με στόχο τη θέσπιση κριτηρίων για χαμηλότερες οριακές τιμές θείου στα καύσιμα θαλάσσης[semigr ]

- προώθηση της αυξημένης χρησιμοποίησης καυσίμων θαλάσσης με μικρή περιεκτικότητα σε θείο μέσω π.χ. επιβολής οικονομικών μέτρων όπως φόροι ή τέλη για τις εκπομπές θείου και χρησιμοποίηση των εσόδων που τα κράτη μέλη θα εισπράττουν ενδεχομένως δι' αυτών των οικονομικών κατευθυντηρίων μέσων, για την λήψη μέτρων καταπολέμησης των οξίνων ρύπων[semigr ]

16. θεωρεί ότι η Επιτροπή δεν είναι αρκετά φιλόδοξη σε ό,τι αφορά τις προτεινόμενες οριακές τιμές κατά την αναθεώρηση της οδηγίας 93/12/ΕΟΚ σχετικά με τη μείωση της περιεκτικότητας ορισμένων υγρών καυσίμων σε θείο[semigr ]

17. σημειώνει ότι οι μεγάλες εγκαταστάσεις καύσης ευθύνονταν το 1990 για εκπομπές διοξειδίου του θείου(SO2) πάνω από 60% και οξειδίων του αζώτου (NOx) πάνω από 20% στην Κοινότητα[semigr ]

18. καλεί, για το λόγο αυτό, την Επιτροπή να υποβάλει το συντομότερο δυνατό την προ πολλού υπεσχημένη τροποποίηση της οδηγίας 88/609/ΕΟΚ για τον περιορισμό των εκπομπών ορισμένων ατμοσφαιρικών ρύπων από μεγάλες εγκαταστάσεις καύσης[semigr ]

19. καλεί την Επιτροπή να θεσπίσει συντονισμένη στρατηγική για τον περιορισμό των αρνητικών συνεπειών του αγροτικού τομέα στο περιβάλλον σε ό,τι αφορά τις εκπομπές αμμωνίας, μεθανίου και νιτρικών αλάτων στον αέρα, το έδαφος και το νερό, καθώς και μια στρατηγική για την προώθηση της βιώσιμης και βιολογικής γεωργίας[semigr ]

20. θεωρεί ότι η Επιτροπή θα πρέπει να παρουσιάσει σχέδιο δράσης σχετικά με την ενσωμάτωση των κρατών που έχουν υποβάλει αίτηση προσχώρησης στις εργασίες για την επίτευξη του στόχου της καταπολέμησης της όξινης βροχής[semigr ] ένα τέτοιο σχέδιο θα πρέπει να περιλαμβάνει τη μετάδοση τεχνογνωσίας, την υποστήριξη για την εποπτεία του περιβάλλοντος και τη χρηματοδότηση επενδύσεων σε μέτρα με στόχο την μείωση των εκπομπών όξινων ατμοσφαιρικών ρύπων μέσω των ήδη υφιστάμενων προγραμμάτων όπως το PHARE και το TACIS[semigr ]καλεί επίσης την Επιτροπή να ενσωματώσει σ' αυτό το σχέδιο δράσης μέτρα για την προώθηση της οικονομίας της αγοράς και οικονομικά κατευθυντήρια μέτρα[semigr ]

21. καλεί την Επιτροπή να συνδυάσει την χορήγηση επιδοτήσεων ΚΑΠ με αυστηρές απαιτήσεις ως προς την λήψη μέτρων κατά των εκπομπών αμμωνίας από τη γεωργία[semigr ]

22. καλεί την Επιτροπή να καταστήσει την χορήγηση βοήθειας στα υποψήφια κράτη μέλη εξαρτωμένη από αυστηρές περιβαλλοντικές απαιτήσεις με σκοπό την μείωση των εκπομπών οξίνων ατμοσφαιρικών ρύπων στις χώρες αυτές[semigr ]

23. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.